Kestävän kasvun ohjelman valtionavustus pilarin 4 osalta kohdentuu erityisesti perusterveydenhuollon hoitoon pääsyn parantamiseen. Ohjelman tavoitteisiin pääseminen voi edellyttää myös palvelujen järjestämistä sosiaali- ja terveyskeskuksen ja erikoissairaanhoidon yhteistyönä, mikä voi tarkoittaa mm. erikoissairaanhoidon tukea perusterveydenhuollon osaamisen ylläpitoon ja tarvittaessa hoitovastuun jakamista sekä konsultaatiokäytäntöjen ja hoitojonojen sujuvoittamista. Valtionavustuksen hakija ja hallinnoija, joka ensimmäisessä haussa on yksi alueen kunta tai kuntayhtymä, vastaa hankkeen sisällöstä kokonaisuudessaan. Hakija vastaa myös siitä, mikä on hankkeen tarkoituksenmukaisessa toteuttamisessa HUS-kuntayhtymän rooli. Kehittäminen lähtee alueen tarpeesta. Jos HUS-kuntayhtymä on osatoteuttaja (eli sille siirretään valtionavustusta), siltä tulee pyytää aiesitoumus hankkeeseen osallistumisesta. Jos HUS-kuntayhtymä ei ole osatoteuttaja, aiesitoumusta ei tarvita.